เป็นร้านในตำนานอีกหนึ่งร้านตั้งแต่สมัยเรียนมัธยมยันทำงานหลายปี อาหารอร่อยราคาไม่แพง มีเมนูให้เลือกหลากหลาย อาหารเสริฟเร็วถึงแม้บางวันคนจะเยอะก็ตาม 
เมนูที่เราชอบคือ น้ำพริกอ่อง ชอบรสชาติของน้ำพริก หมูสับเน้นๆ กินตอนเสริฟอุ่นๆสั่งข้าวเหนียวมาทานด้วยฟินมาก เห็นข้าวผัดอาม่าเป็นเมนูที่เพื่อนๆหลายคนแนะนำเลยสั่งมาลอง นึกถึงรสชาติวัยเด็กแบบที่คุณยายทำให้กิน ข้าวผัดกลิ่นหอมมาก มีรสหวานๆจากกุนเชียง ตัดเลี่ยนด้วยผักคะน้า เป็นเมนูที่น่าสนใจมากๆ ยำกะเฉดที่สั่งมารู้สึกไม่ค่อยโดนเท่าไหร่ ไม่คิดว่ายำจะใส่พริกเผา มันไม่เข้ากัน รสชาติดูหนักเกินไปสำหรับจานยำ

บรรยากาศในร้านเหมือนร้านอาหารสมัยก่อนที่ตอนเด็กๆ พ่อแม่พาไปกิน อารมณ์ภัตตาคาร